
REPUBLICA MOLDOVA
RAIONUL CĂUȘENI
CONSILIUL SĂTESC PLOP-ȘTIUBEI

D E C I Z I E nr. 6/1
                                                       din                      2026                            Proiect
Cu privire la amalgamarea voluntară a 
unităților administrativ – teritoriale 
 satul Plop-Știubei, satul Copanca, satul 
Grădinița, satul Leuntea, satul Valea Verde

  În conformitate cu prevederile art. 8 și 11 a Legii nr. 225/2023 privind amalgamarea voluntară a unităților administrativ-teritoriale și a pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023, având în vedere deciziile consiliilor locale ale UAT participante privind inițierea procesului de amalgamare voluntară și desemnarea reprezentanților în Grupul de Lucru Comun, ținând cont de faptul că Grupul de Lucru Comun a examinat materialele aferente procesului de amalgamare voluntară, a elaborat proiectul deciziei privind amalgamarea voluntară și a aprobat prin consens înaintarea acestuia spre consultare publică și examinare de către consiliile locale participante, luând în considerare Analiza privind respectarea condițiilor de bază, stabilirea centrului administrativ și sinteza procesului de consultare publică, precum și documentele aferente consultărilor publice, constatând că UAT participante formează un teritoriu continuu și că populația cumulată a acestora depășește pragul minim de 3.000 de locuitori, În temeiul art.14 alin. (2) lit. k1) din Legea nr. 436/2006 privind administrația publică locală Consiliul sătesc Plop-Știubei,   D E C I D E:
1. Se aprobă amalgamarea voluntară a unităților administrativ-teritoriale satul Plop-Știubei, satul Grădinița, satul Leuntea, satul Valea Verde, cu satul Copanca (centrul administrativ).
2. Se pune în sarcina dlui Denis ILIEV, primar,transmiterea Deciziei de amalgamare voluntară și documentele aferente aprobate de consiliul  local către Primăria satului Copanca,  selectată în calitate de centru administrativ al unității administrativ-teritoriale amalgamate pentru consolidarea dosarului de amalgamare voluntară.
3. Prezenta Decizie întră în vigoare la data includerii în RSAL și poate fi contestată în decurs de 30 zile de la data comunicării la Judecătoria Căușeni, sediul Central din str. Ștefan cel Mare și Sfînt nr.86, în condițiile Codului administrativ al RM.
4. Prezenta Decizie se aduce la cunoștință publică prin publicarea în Registrul de Stat al Actelor Locale, afișarea pe panoul informativ al instituției.

